4 Rapport og øvrige filer

Sammen med løsningen deres skal dere levere en rapport. I denne rapporten skal dere beskrive, kort, hver fil i besvarelsen (en/to setninger). I rapporten skal dere også besvare følgende spørsmål:

1. Lastes datasettene ned samtidig eller etter hverandre av programmet deres? Begrunn svaret deres. Henvis gjerne til koden og forklar når de tre forespørslene blir sendt (dere trenger ikke rettferdiggjøre hvorfor programmet deres laster inn dataene på denne måten).

2. Hvordan vet programmet deres når det tredje (siste) datasettet er lastet ned? Begrunn svaret deres. (Henvis gjerne til en variabel, eller et sted i koden der dette er sikkert.)

3. På små skjermer skal de historiske dataene presenteres vertikalt. På store skjermer skal de presenteres horisontalt. Forklar hvordan dere har løst dette. (Henvis gjerne til CSS-koden deres.)

4. Har alle tre datasett nøyaktig de samme kommunene? Forklar kort hvordan dere fant dette svaret. Dere trenger ikke legge ved ekstra kode hvis dere har skrevet kode for å svare på dette spørsmålet, men bare forklare fremgangsmåten deres.

Rapporten, sammen med HTML-dokumentet og alle de nødvendige CSS- og JavaScript-filene, skal leveres i ´en zip-fil via Inspera (https://vurdering.uib.no/). Det vil bli publisert informasjon om fremgangsmåte på mitt.uib. Dere kan levere mer enn ´en gang. Bare den siste innleveringen blir vurdert.